Komisjoni määrus (EÜ) nr 1893/2002,

23. oktoober 2002,

millega kuuendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud komisjoni määrusega (EÜ) nr 1823/2002, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 22. oktoobril 2002 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. oktoober 2002

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] EÜT L 276, 12.10.2002, lk 26.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

Pealkirja "Juriidilised isikud, rühmitused ja üksused" alla lisatakse järgmised juriidilised isikud, rühmitused ja üksused:

Global Relief Foundation, Inc., Fondation Secours Mondial, Secours Mondial de France (SEMONDE), Fondation Secours Mondial — Belgique a.s.b.l., Fondation Secours Mondial v.z.w., Stichting Wereldhulp — België v.z.w., Fondation Secours Mondial — Kosova, Fondation Secours Mondial "World Relief", (teise nimega GRF või FSM); Ameerika Ühendriikide föderaalne tööandja identifitseerimisnumber 36–3804626; käibemaksu kohustuslase registreerimisnumber: BE 454419759; teadaolevad aadressid ja kontorid:

- 9935, South 76th Avenue, Unit 1, Bridgeview, Illinois 60455, USA

- PO Box 1406, Bridgeview, Illinois 60455, USA

- 49, rue du Lazaret, F-67100 Strasbourg, Prantsusmaa

- Vaatjesstraat 29, B-2580 Putte, Belgia

- Rue des Bataves 69, B-1040 Etterbeek, Brussels, Belgia

- PO Box 6, B-1040 Etterbeek 2, Brussels, Belgia

- Mula Mustafe Besekije Street 72, Sarajevo, Bosnia ja Hertsegoviina

- Put Mladih Muslimana Street 30/A, Sarajevo, Bosnia ja Hertsegoviina

- Rr. Skenderbeu 76, Lagjja Sefa, Gjakova, Kosovo, Jugoslaavia Liitvabariik

- Ylli Morina Road, Djakovica, Kosovo, Jugoslaavia Liitvabariik

- Rruga e Kavajes, Building No. 3, Apartment No. 61, PO Box 2892, Tirana, Albaania

- House 267, Street No. 54, Sector F — 11/4, Islamabad, Pakistan

- Saray Cad. No. 37 B Blok, Yesilyurt Apt. 2/4, Sirinevler, Türgi.

--------------------------------------------------